آلمانیا باش ناظیری آنگلا مرکل اوکراینادا کئچیریلن پرزیدنت سئچکیلری‌نین ایکینجی مرحله سینده غلبه قازانان کمدین ولادیمیر زیلنسکینی تبریک ائدیب.
بو بارده آلمانیا حکومتی‌نین سؤزچوسونون معاوینی اولریکه دئمر معلومات وئریب. اولریکه دئمر آنگلا مرکئلین دونن ولادیمیر زیلنسکی ایله تلفون علاقه سی ساخلادیغینی دئییب.
دئمر اوکراینادا کئچیریلن دموکراتیک سئچکی‌لرین نتیجه‌سی‌نین زیلنسکیه "گوج‌لو بیر وظیفه" وئردیگینی وورغولاییب.
زیلنسکی‌نین صحبت زامانی آلمانیانین اؤلکه‌سینه وئردیگی دسته‌یه گؤره آنگلا مرکله تشککور ائتدیگی ایفاده ائدیلیب.
دئمر زیلنسکی همچنین اوکراینانین دوغوسونداکی بحرانین حل ائدیلمسی ایله باغلی ایرلیلییشین تاین اولونماسیندا ماراقلی اولدوغونو دئییب.
مرکلین ده گؤروشده آلمانیانین بون‌دان سونرا دا اوکراینانین یانیندا اولماغا داوام ائدجگینی وورغولادیغینی ایفاده ائدن دئمر دئییب: "آلمانیا باش ناظیری ولادیمیر زیلنسکینی آلمانیایا دعوت ائدیب."
قئید ائدک کی، ولادیمیر زیلنسکی اوکراینادا کئچیریلن پرزیدنت سئچکیلری‌نین ایکینجی مرحله سینده سس لرین 73.22%-نی توپلاییب.
زیلنسکی‌نین رقیبی، حاضیرکی دؤولت باشچی‌سی پیوتر پوروشنکو ایسه 24،45% سس توپلایا‌راق پرزیدنت‌لیک کورسوسون‌دن محروم اولوب.
